А вось што расказала намеснік начальніка аддзела адукацыі, спорту і турызму Антаніна Абалевіч. Тут маладых педагогаў падтрымліваюць у адпаведнасці з распрацаваным сацыяльным пакетам, у які ўваходзіць маральнае, матэрыяльнае стымуляванне і жыллёвае забеспячэнне. З новымі кадрамі знаёмяцца на жнівеньскай педагагічнай канферэнцыі, за імі замацоўваюць вопытных педагогаў, у многіх установах дзейнічае “Школа маладога настаўніка”. Маладым людзям, якія прыехалі не па месцы пастаяннага жыхарства, прызначаецца аднаразовая дапамога. Два гады малады спецыяліст атрымлівае педагагічныя даплаты ў памеры адной тарыфнай стаўкі першага разраду. Калі магчыма, яму дапамагаюць з жыллём, палівам. Увогуле ж, у кожнай школе замацавана свая сістэма стымулявання, дадатковыя прэміі за адкрытыя ўрокі, удзел у конкурсах, мерапрыемствах, спецыяльныя надбаўкі.